CELEX: 62010TJ0220
Language: lt
Date: 2012-10-17
Title: 2012 m. spalio 17 d. Bendrojo Teismo (penktoji kolegija) sprendimas.#Europos Komisija prieš EU Research Projects Ltd.#Arbitražinė išlyga – Sutartis, sudaryta pagal specialią mokslinių tyrimų, technologijų plėtros ir demonstravimo veiklos programą „vartotojams draugiškos informacijos visuomenės“ srityje – Pasitraukimas iš projekto – Dalies Komisijos sumokėtų lėšų grąžinimas – Palūkanos – Bylos nagrinėjimas nedalyvaujant šaliai.#Byla T‑220/10.

2012 m. spalio 17 d. Bendrojo Teismo (penktoji kolegija) sprendimasKomisija prieš EU Research Projects
      (Byla T-220/10)
      „Arbitražinė išlyga – Sutartis, sudaryta pagal specialią mokslinių tyrimų, technologijų plėtros ir demonstravimo veiklos programą „vartotojams
         draugiškos informacijos visuomenės“ srityje – Pasitraukimas iš projekto – Dalies Komisijos sumokėtų lėšų grąžinimas – Palūkanos – Bylos nagrinėjimas nedalyvaujant šaliai“
      
      1.                     Europos Sąjungos biudžetas – Bendrijos finansinė parama – Gavėjo pareiga laikytis paramos suteikimo sąlygų – Tik faktiškai
            patirtų išlaidų finansavimas – Deklaruotų išlaidų realumo patvirtinimas – Nebuvimas – Reikalavimų neatitinkančios išlaidos
            (SESV 317 straipsnis) (žr. 28, 29 punktus)
      2.                     Teismo procesas – Kreipimasis į Bendrąjį Teismą remiantis arbitražine išlyga – Sutartis, kuria suteikiama Bendrijos finansinė
            parama mokslo tyrimams ir plėtrai – Prašymas atlyginti tam tikras išlaidas – Reikalavimus atitinkančių išlaidų sumažinimas –
            Komisijos teisė išieškoti iš anksto sumokėtas sumas ir palūkanas pagal Europos centrinio banko taikomą normą (SESV 272 straipsnis)
            (žr. 30–47 punktus)
      Dalykas 
      
         
               Pagal SESV 272 straipsnį pareikštas ieškinys, kuriuo prašoma nurodyti atsakovei grąžinti dalį Komisijos sumokėto avanso pagal
                  sutartį Nr. IST-2001-34850 su palūkanomis.
               
            Rezoliucinė dalis 
      
         
                  1.
               
               
                  
               
               
                  	Nurodyti EU Research Projects Ltd Europos Komisijai grąžinti 102 039,32 EUR sumą su 4,80 % metinėmis palūkanomis, skaičiuojamomis
                     nuo 2006 m. gruodžio 29 d. iki visiško skolos grąžinimo.
                  
               
            
         
                  2.
               
               
                  
               
               
                  	Priteisti iš EU Research Projects Ltd bylinėjimosi išlaidas.